Sjednica Upravnog odbora Lokalne akcijske grupe Vuka-Dunav, održana je dana 20. prosinca 2023. godine u 09.50 sati u Poduzetničkom inkubatoru i akceleratoru Antunovac, Gospodarska zona Antunovac 23, 31216 Antunovac, te je sačinjen sljedeći

**ZAPISNIK**

**sa 69. sjednice Upravnog odbora**

Sjednicu Upravnog odbora LAG-a Vuka-Dunav otvara predsjednik Upravnog odbora Vuka-Dunav, Marjan Tomas, u 09.50 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Davor Tubanjski, Općina Antunovac
2. Ivan Žeravica, Općina Čepin,
3. Damir Maričić, Općina Vuka,
4. Marjan Tomas, Općina Vladislavci,
5. Grozde Mikulić, Udruga umirovljenika Općine Antunovac,
6. Zdenko Đerđ, PVZ Fructus,
7. Marija Horvatek, KUD „Klasje Slavonije“ Antunovac,
8. Dubravka Gici, OPG Gici Dubravka,
9. Ljubica Šunić, OPG Ljubica Šunić,
10. Milica Sevkić, Centar za mlade Dalj.

Za zapisničara je izabrana Matija Horvat, a za ovjerovitelja zapisnika Grozde Mikulić.

Predsjednik Upravnog odbora Vuka-Dunav, Marjan Tomas, daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 68. sjednice upravnog odbora,
2. Odluka o usvajanju konačne verzije LRS LAG-a Vuka-Dunav 2023.-2027.,
3. Odluka o odabiru revizora za 2023. godinu,
4. Odluka o usvajanju plana rada za 2024. godinu,
5. Odluka o usvajanju financijskog plana za 2024. godine,
6. Odluka o donošenju Plana nabave za 2024. godinu,
7. Odluka o usvajanju Pravilnika o provedbi postupka jednostavne nabave,
8. Odluka o izmjeni Odluke o bruto plaćama,
9. Odluka o godišnjoj članarini za 2024. godinu,
10. Odluka o istupanju iz članstva LAG-a,
11. Razno.

**Ad 1: USVAJANJE ZAPISNIKA SA 68. SJEDNICE UPRAVNOG ODBORA**

Predsjednik Upravnog odbora LAG-a Vuka-Dunav Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 68. Sjednice Upravnog odbora. Predsjednik riječ predaje voditeljici LAG-a Vuka-Dunav, Ivani Čik, koja je pojasnila zapisnik, nakon čega je predsjednik otvorio raspravu. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora je suglasno usvojilo ovu točku dnevnog reda.

**Ad 2**: **ODLUKA O USVAJANJU KONAČNE VERZIJE LRS LAG-a VUKA-DUNAV 2023.-2027.**

Predsjednik Upravnog odbora LAG-a Vuka-Dunav otvorio je ovu točku dnevnog reda te je riječ predao voditeljici LAG-a Vuka-Dunav, Ivani Čik, koja je pojasnila usvajanje konačne verziju LRS Lag-a Vuka-Dunav 2023.-2027., odobrenog od strane Ministarstva poljoprivrede. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora je suglasno s ovom točkom dnevnog reda.

**Ad 3**: **ODLUKA ZA OBAVLJANJE USLUGE REVIZIJSKOG UVIDA U FINANCIJSKE IZVJEŠTAJE ZA 2023. GODINU**

Predsjednik Upravnog odbora LAG-a Vuka-Dunav otvorio je ovu točku dnevnog reda te je riječ predao voditeljici LAG-a Vuka-Dunav, Ivani Čik, koja je pojasnila važnost usluga obavljanja revizijskog uvida u financijske izvještaje LAG-a Vuka-Dunav za 2023. godinu te je obznanila prihvaćanje ponude tvrtke Werkmann d.o.o., koja će uslugu obavljati. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora je suglasno s ovom točkom dnevnog reda.

**Ad 4: ODLUKA O USVAJANJU PRIJEDLOGA PLANA RADA LOKALNE AKCIJSKE GRUPE VUKA-DUNAV ZA 2024. GODINU**

Članovima Upravnog odbora dostavljena je odluka o usvajanju prijedloga plana rada Lokalne akcijske grupe Vuka – Dunav za 2024. godinu. Predsjednik Upravnog odbora LAG-a Vuka-Dunav otvorio je ovu točku dnevnog reda te je predao riječ voditeljici LAG-a Vuka-Dunav Ivani Čik, koja je pojasnila članovima Upravnog odbora plan rada LAG-a Vuka – Dunav za 2024. godinu. Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 5: ODLUKA O USVAJANJU PRIJEDLOGA FINANCIJSKOG PLANA LOKALNE AKCIJSKE GRUPE VUKA-DUNAV ZA 2024. GODINU**

Članovima Upravnog odbora dostavljena je odluka o usvajanju prijedloga financijskog plana Lokalne akcijske grupe Vuka – Dunav za 2024. godinu. Predsjednik Upravnog odbora LAG-a Vuka-Dunav otvorio je ovu točku dnevnog reda te je predao riječ voditeljici LAG-a Vuka-Dunav Ivani Čik, koja je pojasnila članovima Upravnog odbora opće odredbe, sadržaj financijskog plana, izvršavanje proračuna, prihode, promjene financiranja tijekom godine te zaključne odredbe financijskog plana. Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 6: ODLUKA O USVAJANJU PLANA NABAVE LOKALNE AKCIJSKE GRUPE VUKA-DUNAV ZA 2024. GODINU**

Predsjednik Upravnog odbora LAG-a Vuka-Dunav otvorio je ovu točku dnevnog reda te je riječ predao voditeljici LAG-a Vuka-Dunav, Ivani Čik, koja je predstavila Plan nabave Lokalne akcijske grupe Vuka - Dunav za 2024. godinu. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora suglasno je s ovom točkom dnevnog reda.

**Ad 7: ODLUKA O USVAJANJU PRAVILNIKA O PROVEDBI POSTUPKA JEDNOSTAVNE NABAVE LOKALNE AKCIJSKE GRUPE VUKA-DUNAV**

Članovima Upravnog odbora dostavljena je odluka o usvajanju Pravilnika o provedbi postupka jednostavne nabave Lokalne akcijske grupe Vuka - Dunav. Predsjednik Upravnog odbora LAG-a Vuka-Dunav otvorio je ovu točku dnevnog reda te je predao riječ voditeljici LAG-a Vuka-Dunav Ivani Čik, koja je predstavila članovima Upravnog odbora Pravilnik o provedbi postupka jednostavne nabave Lokalne akcijske grupe Vuka – Dunav. Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 8: ODLUKA O IZNOSIMA BRUTO PLAĆA PO RADNIM MJESTIMA NA TEMELJU PRAVILNIKA O SISTEMATIZACIJI RADNIH MJESTA I ZAPOŠLJAVANJU**

Članovima Upravnog odbora dostavljena je odluka o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju.

Iznosi bruto plaća po kategorijama:

|  |  |  |  |
| --- | --- | --- | --- |
| **Redni broj** | **Naziv radnog mjesta** | **Kategorija radnog mjesta** | **Bruto iznos plaće** |
| 1. | Voditelj LAG-Vuka-Dunav | I | 1.973,00 eur |
| 2. | Stručni suradnik za pripremu i provedbu projekata | II | 1.515,00 eur |
| 3. | Referent za računovodstvo i financije | III | 1.282,00 eur |
| 4. | Tajnik | III | 1.282,00 eur |

Predsjednik Upravnog odbora LAG-a Vuka-Dunav otvorio je ovu točku dnevnog reda te je predao riječ voditeljici LAG-a Vuka-Dunav Ivani Čik, koja je predstavila članovima Upravnog odbora odluku o izmjeni odluke o bruto plaćama. Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 9: ODLUKA O VISINI GODIŠNJE ČLANARINE REDOVNIH I PRIDRUŽENIH ČLANOVA LOKALNE AKCIJSKE GRUPE VUKA-DUNAV ZA 2024. GODINU**

Članovima Upravnog odbora dostavljena je odluka o visini godišnje članarine redovnih i pridruženih članova Lokalne akcijske grupe Vuka - Dunav. Predsjednik Upravnog odbora LAG-a Vuka-Dunav otvorio je ovu točku dnevnog reda te je predao riječ voditeljici LAG-a Vuka-Dunav Ivani Čik, koja je pojasnila članovima Upravnog odbora odluku o visini godišnje članarine redovnih i pridruženih članova Lokalne akcijske grupe Vuka – Dunav. Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 10: ODLUKA O ISTUPANJU IZ ČLANSTVA LAG-a VUKA-DUNAV**

Ovom Odlukom iz članstva Lokalne akcijske grupe Vuka-Dunav istupaju:

1. OPG Fehervari, A.G. Matoša, Antunovac, 31216 Antunovac, OIB: 31476323703 – pridruženi član,
2. KLASIJE poljoprivredni obrt, Nikole Tesle 2, Bijelo Brdo, 31204 Bijelo Brdo, OIB: 00549095726 – pridruženi član.

Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 11: RAZNO**

Kako nije bilo dodatnih komentara te su članovi Upravnog odbora suglasni po svim točkama dnevnog reda, Sjednica Upravnog odbora je zaključena u 10.15 sati.

URBROJ: UO/23-105

U Antunovcu, dana 20. prosinca 2023.godine.

|  |  |
| --- | --- |
| Zapisničar  Matija Horvat | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Grozde Mikulić | |